Valdur Liira raamat räägib meeldejääva loo Misso lähedalt Kiviorust pärit Alydia Pildist, kelle pere jõudis Austraaliasse 1939. aasta septembris. Alydia isa ostis üheotsapileti pluss  reisiülikonna ka neiu poiss-sõbrale Arvole. Viimasel hetkel otsustas noormees reisist loobuda, jättes endale alles tulevase äia kingitud ülikonna. Pool kuud hiljem algas teine maailmasõda. Sõbrad naersid Arvo ülikonna üle. Hiljem loksutas loomavagun ta sunniviisiliselt Siberisse. Sealt naastes oli mehe tervis läinud ja jalgadest jõud kadunud. Kes teab, mitu korda kahetses Arvo taga Alydia isa viimasel hetkel pakutud tasuta piletit enne õuduste algust.